**Önk/6-3/2022.**

**J e g y z ő k ö n y v**

Készült a Csongrád Városi Önkormányzat Képviselő-testületének **2022. február 4-én** *(pénteken),* **08.00 órai**kezdettel megtartott **3.** (*rendkívüli*) nyilvános üléséről.

**Az ülés helye:** a Városháza díszterme

**Jelen vannak:** Bedő Tamás polgármester, Cseri Gábor alpolgármester, Gyovai Gáspár alpolgármester, Bartókné Vincze Zsuzsanna, Gyovai Zsolt, Dr. Kádár László Levente, Murányi László, Nagypál Sándor és Dr. Somogyi Árpád képviselők, ***összesen 9-en.***

Dr. Juhász László jegyző, Dr. Barcsi Judit aljegyző, Varga Júlia főépítész

**Az ülésről igazoltan távolmaradt**: Máté Attila, Laczkó Zsolt, Dr. Törőcsik Attila képviselők

**Napirend előtt:**

1.) Bedő Tamás polgármester: Köszönti a megjelent képviselőket, valamint a meghívott vendégeket. Megállapítja, hogy az ülés határozatképes, mert a képviselő-testület 9 tagja jelen van.

2.) Bedő Tamás polgármester: A mai ülés napirendjét ***sürgősséggel,*** a kiküldött meghívó szerint azzal a módosítással bocsátja szavazásra, hogy kéri napirendre venni a **3**. számú „*Csongrád város településrendezési eszközei módosításnak elfogadásra, határozat (TSZT) és utána rendelet megalkotása (HÉSZ)*” tárgyú előterjesztést.

Bedő Tamás: Javasolja, hogy először az 1-es és a 3-as számú előterjesztést tárgyalják meg, utána tartsák meg a zárt ülést.

A fentiek figyelembevételével a Képviselő-testület egyhangúlag, 9 igen szavazattal a következő határozatot hozza:

**25/2022. (II.4.) önkormányzati**

**H a t á r o z a t**

Csongrád Városi Önkormányzat Képviselő-testülete a **2022. február 4-ei** **ülésének** napirendjét a következők szerint állapítja meg:

1. Kiemelt fejlesztési területek kijelölése és javaslat Csongrád Város Településszerkezeti Tervének és Csongrád Város Helyi Építési Szabályzatáról és Szabályozási Terve jóváhagyásáról szóló (HÉSZ) 25/2005. (VIII. 29.) Ökt. rendelet módosítása

2

2. (3.) Csongrád város településrendezési eszközei módosításának elfogadása és rendelet megalkotása (HÉSZ)

3. (2.) Csongrád Város tulajdonát képező víziközmű vagyon helyzetének és az ahhoz kapcsolódó feladatellátási kötelezettségek teljesítésének áttekintése, valamint döntés a feladatellátási kötelezettség és ahhoz kapcsolódó vagyon Magyar Állam terhére történő átruházásáról ***(Zárt ülés)***

* **- -**

**1. Kiemelt fejlesztési terültek kijelölése és javaslat Csongrád Város Településszerkezeti Tervének és Csongrád Város Helyi Építési szabályzatáról ás Szabályozási Terve jóváhagyásáról szóló (HÉSZ) 25/2005. (VIII.29.) Ökt. rendelet módosítása**

Bedő Tamás: Ezt már többször megtárgyalta a testület, ez lesz az utolsó szavazás ebben a témában. Így már hatályos lesz a Vég utcán egy terület, a Körös-torok és a szegedi úton egy autómosó rendezési terve. Amint ezt a döntést meghozza a Képviselő-testület, akkor ki lehet hirdetni és nem kell megvárni a februári ülést.

**Bizottsági vélemények**:

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag, vagyis 5 igen szavazattal elfogadásra javasolja a beterjesztett határozati javaslatot.

*Kérdés, vélemény nem hangzott el.*

Bedő Tamás: Szavazásra bocsátja a terjesztett határozati javaslat elfogadását.

A Képviselő-testület egyhangúlag, vagyis 9 igen szavazat mellett – minősített többséggel – a következő határozatot hozza:

**26/2022. (II. 4.) önkormányzati**

FJL/3-26/2022.

**H a t á r o z a t**

Csongrád Városi Önkormányzat Képviselő-testülete megtárgyalta a *"Kiemelt fejlesztési területek kijelölése és javaslat Csongrád Város Településszerkezeti Tervének és Csongrád Város Helyi Építési Szabályzatáról és Szabályozási Terve jóváhagyásáról szóló (HÉSZ) 25/2005. (VIII. 29.) Ökt. rendelet módosítása*" tárgyú előterjesztést és az alábbi döntést hozza:

3

1. Csongrád Városi Önkormányzat a Csongrád 5878 helyrajzi számú ingatlant érintő módosítást gazdaságfejlesztő beruházás megvalósulása érdekében támogatja, munkahelyteremtés céljából.
2. A településrendezési eszközök módosításának egyeztetése egyszerűsített eljárásban történik a 314/2012. (XI. 8.) Korm. rendelet 32. § (4) bekezdés b) pontja alapján.

A jegyzőkönyvi kivonaton értesítést kap:

l. Képviselő-testület tagjai

2. Fejlesztési és üzemeltetési iroda

3. Varga Júlia városi főépítész

* - -

**2. (3.) Csongrád város településrendezési eszközei módosításának elfogadása és rendelet megalkotása (HÉSZ)**

Bedő Tamás: Kifejezetten a betontelepről, a volt Szeviép telepről szól ez a rendelet módosítás.

Varga Júlia: Egyszerűsített eljárásban folytatódhasson tovább a volt Szeviép telep ügye, erről szól az előterjesztés, mivel gazdasági beruházásként jelentős lenne ez az intézkedés.

Bedő Tamás: 2005-ben egy „csúnya” elírás miatt belekerült egy Z0-ás terület, ezt szeretnék kivenni, illetve a szabályozás szerint egy 10 méteres épület együttes elhelyezhető rá. Ha ez végig fut, akkor beszélnek egyszerűsített eljárásról és akár a márciusi ülésre már a pályázatot ki tudják írni.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett rendelet-tervezetet.

Bedő Tamás: Szavazásra bocsátja a beterjesztett rendelet-tervezet elfogadását.

A Képviselő-testület egyhangúlag, vagyis 9 igen szavazat mellett – minősített többséggel - a következő rendeletét alkotja meg:

4

**6/2022. (II.4.) önkormányzati**

Fjl/30-9/2022.

R e n d e l e t

Csongrád Városi Önkormányzat Képviselő-testülete megalkotja a 6/2022. (II. 4.) önkormányzati rendeletét *„****Csongrád Város Helyi Építési Szabályzata és Szabályozási Terve jóváhagyásáró***l” szóló (HÉSZ) 25/2005.(VIII.29.) Ökt. rendeletének módosításáról.

Erről jegyzőkönyvi kivonaton értesítést kap:

1. A Képviselő-testület tagjai
2. Dr. Juhász László jegyző
3. Szociális és lakásügyi Iroda és általa:
4. érintettek

* - -

A Képviselő-testület ezt követően zárt ülésen folytatja munkáját, az ott hozott ***27/2022.(II. 4.) önkormányzati határozatok*** a következő:

**27/2022. (II. 4.) önkormányzati**

FJL/70-2/2022.

**H a t á r o z a t**

Csongrád Városi Önkormányzat Képviselő-testülete megtárgyalta a „*Csongrád Város tulajdonát képező víziközmű vagyon helyzetének és az ahhoz kapcsolódó feladatellátási kötelezettségek teljesítésének áttekintése, valamint döntés a feladatellátási kötelezettség és ahhoz kapcsolódó vagyon Magyar Állam terére történő átruházásáról*” című előterjesztést és a következő határozatot hozza:

1. Csongrád Városi Önkormányzat Képviselő-testülete kinyilvánítja azon szándékát, miszerint az őt terhelő víziközmű-szolgáltatás biztosítása vonatkozásában fennálló ellátási kötelezettségének a Magyar Államra történő átruházására irányuló Integrációs Programban továbbra is részt kíván venni.
2. Csongrád Városi Önkormányzat Képviselő-testülete kinyilvánítja, hogy az előterjesztés részeként a Képviselő-testület elé terjesztett

- a víziközmű vagyon és az azt működtető vagyon,

- az átadással érintett víziközmű-rendszer üzemeltetését szerződéses jogviszony alapján ellátó ALFÖLDVÍZ Zrt.-ben fennálló társasági részesedés ingyenes átruházásáról, valamint

5

- az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen, nyilvántartási értéken történő átvezetéséről

szóló megállapodás tervezetét megismerte.

1. A Képviselő-testület a Csongrád Városi Önkormányzat ALFÖLDVÍZ Zrt-ben fennálló 0,0037% részesedését, azaz 10 db összesen 46.000 Ft értékű törzsrészvényét a Magyar Állam javára átruházza.
2. A Képviselő-testület a víziközmű vagyon átruházásáról és ellátási felelősség átadásáról nem dönt, azt további tárgyalásoktól teszi függővé.

5. A Képviselő-testület felhatalmazza a polgármestert a részvények átruházásával kapcsolatos megállapodás aláírására.

Határidő: folyamatos

Felelős: Bedő Tamás polgármester

Jegyzőkönyvi kivonatról értesítést kap:

1. Képviselő-testület tagjai
2. Fejlesztési-és üzemeltetési iroda és általa
3. az érintettek

További hozzászólás nem lévén Bedő Tamás polgármester az ülést 8:30-kor bezárja.

K.m.f.

Bedő Tamás Dr. Juhász László

polgármester jegyző